लोकसंगीत ‘कहरवा’ की प्रस्तुति कल
बीकानेर | राजस्थानसंगीत नाटक अकादमी एवं वेटरनरी विश्वविद्यालय के संयुक्त तत्वावधान में कलाकारों के समूह “कहरवा द्वारा शुक्रवार शाम छह बजे से शास्त्रीय संगीत एवं राजस्थानी लोक गीतों की प्रस्तुति वेटरनरी ऑडिटोरियम में की जाएगी। कार्यक्रम की अध्यक्षता प्रो. ए.के गहलोत करेंगे। कार्यक्रम में बूंदू खां लंगा एवं पार्टी सहित अंतरराष्ट्रीय ख्यातनाम कलाकार अपनी संगीत कला के रंग बिखेरेंगे। इस दौरान शास्त्रीय एवं लोक गायन के साथ-साथ तबला, सितार, मोरचंग, भपंग, ढोलक, खड़ताल, की-बोर्ड जैसे वाद्यों का अभिनव प्रयोग कलाकारों द्वारा किया जाएगा।
mag_Deva hin_Deva